বীভৎস! নাবালিকাকে ধর্ষণ করে খুন, উপড়ে নেওয়া হল চোখ

উস্থি: নাবালিকাকে (Minor) ধর্ষণ (Rape) করে খুন (Murder), উপড়ে নেওয়া হল চোখ। বীভৎস নির্যাতনের সাক্ষী থাকল দক্ষিণ ২৪ পরগনার (South 24 Pargana) উস্থি থানার (Usthi Thana) সংগ্রামপুরের ইসলামপুরের কলোনি পাড়া। ঘটনায় গ্রেফতার অভিযুক্ত যুবক হাবিবুল লস্করকে। শনিবার সকালে অভিযুক্তের বাড়ির সামনে থেকে নাবালিকার রক্তাক্ত দেহ উদ্ধার হলে এলাকায় চাঞ্চল্য ছড়ায়। গ্রেফতার মৃত নাবালিকার কাকার ছেলে।

জানা যায়, শুক্রবার নাবালিকার বাবা-মা চিকিৎসার কাজে বাইরে গেলে তার কাকার ছেলে হাবিবুল লস্কর সেই সুযোগ নিয়ে নাবালিকাকে ঘরে ডাকেন। অভিযোগ প্রথমে ধর্ষণ এবং পরে দ্বিতীয়বার ধর্ষণের চেষ্টা করলে বাধা দেয় মেয়েটি। সেই সময় তাকে শ্বাসরোধ করে খুন করা হয়। মৃত্যু নিশ্চিত করতে গলায় দড়ির ফাঁস লাগানো হয়। এমনকি নাবালিকার একটি চোখ উপড়ে নেওয়া হয়েছে বলেও অভিযোগ।

আরও পড়ুন- ঠাকুরনগরের অনশন মঞ্চে অসুস্থ সাংসদ মমতা বালা ঠাকুর

অভিযুক্ত যুবক তার বাড়িতে একাই থাকত। শুক্রবার সন্ধ্যা থেকে নাবালিকাকে খুঁজে না পেয়ে পরিবার উদ্বিগ্ন হয়ে পড়ে। পরে শনিবার সকালে স্থানীয়রা অভিযুক্তের বাড়ির সামনে রক্তাক্ত দেহ দেখে পুলিশকে খবর দেন। পুলিশ এসে দেহ উদ্ধার করে ও ঘটনাস্থল ঘিরে ফেলে। এলাকায় মোতায়েন করা হয় পুলিশ ।নিহত নাবালিকার পরিবারের লোকজন অভিযুক্ত যুবকের কঠোর শাস্তির দাবি জানিয়েছেন।

ঘটনায় মিতুন কুমার দে বলেন, অভিযুক্তকে গ্রেফতার করা হয়েছে। অভিযুক্ত যাতে সর্বোচ্চ সাজা পায় সেই চেষ্টা করা হচ্ছে। ধৃতকে আদালতে পেশ করে পুলিশ হেফাজতে নেওয়া হয়েছে।

দেখুন আরও খবর-